SET ปิดเช้าบวก 2 จุด รับความหวังศก.ฟื้น แนะเกาะติด “เงินเฟ้อ” สหรัฐ – ประชุม ECB คืนนี้
SET ปิดเช้าบวก 2 จุด รับความหวังศก.ฟื้น หลังจากการเปิดประเทศ พร้อมแนะนำให้ติดตามตัวเลข “เงินเฟ้อ” สหรัฐ – ประชุม ECB คืนนี้
10 มิ.ย. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,628.51 จุด เพิ่มขึ้น 2.24 จุด (+0.14%) มูลค่าการซื้อขายราว 63,966 ล้านบาท
10 หุ้นดันดัชนีวันนี้

ด้านนักวิเคราะห์ กล่าวว่า ตลาดหุ้นไทยเช้านี้แกว่งตัวแคบในแดนบวกที่รับ Sentiment บวกตามตลาดภุมิภาค ที่คลายกังวลจากกรณีสหรัฐและจีนมีข้อพิพาทการค้า โดยทั้งสองประเทศเตรียมหารือตาม Trade deal ประกอบกับความคาดหวังเปิดเมืองจากที่บ้านเรากระจายฉีดวัคซีนได้เร็ว
อย่างไรก็ตาม ดัชนีมี upside จำกัดเนื่องจากคืนนี้ตลาดรอดูตัวเลขเงินเฟ้อสหรัฐว่าจะออกมามากกว่าที่คาดไว้ 4.7% หรือไม่ เพราะอาจส่งผลต่อการกำหนดนโยบายการเงินของธนาคารกลางสหรัฐ (เฟด) รวมถึงการผ่อนคลายมาตรการเข้าซื้อสินทรัพย์ (QE) รวมถึงการประชุมธนาคารกลางยุโรป (ECB) ในคืนนี้ด้วย
ส่วนแนวโน้มการลงทุนในช่วงบ่าย คาดว่าตลาดจะทรงตัว โดยให้แนวรับที่ 1,625 จุด แนวต้านที่ 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 4,865.32 ล้านบาท ปิดที่ 127.50 บาท ลดลง 0.50 บาท
RCL มูลค่าการซื้อขาย 1,847.33 ล้านบาท ปิดที่  61.50 บาท เพิ่มขึ้น 3.75 บาท
TTA มูลค่าการซื้อขาย 1,763.98 ล้านบาท ปิดที่ 18.40 บาท เพิ่มขึ้น 0.70 บาท
BDMS มูลค่าการซื้อขาย 1,550.91 ล้านบาท ปิดที่  22.80 บาท เพิ่มขึ้น 0.80 บาท
EA มูลค่าการซื้อขาย 1,376.60 ล้านบาท ปิดที่ 63.00 บาท ลดลง 0.75 บาท